Bybel-Media Nuusbrief: 16 Julie 2018
Nuusbrief 11 / 2018
Lees in die Augustus-uitgawe van LiG …
hoe Tracey Lange ons lewe opvrolik! Ons vertel van 'n vrou se rommelterapie na haar kinders se dood. En skryf 'n huldeblyk aan Annalise Wiid, geliefde woordkunstenaar.
Agt vroue vertel hoe woorde die wêreld 'n beter plek maak. En ons gee raad oor wanneer om stil te bly en wanneer om te praat as frustrasies jou huwelik tref.
Sukkel jy om te bid? Ons gee wenke uit Bybel. Lees ook die artikel oor hoe om 'n betroubare Bybelvertaling te kies.
Vir ouers gee ons raad oor hoe om kinders sonder vrese groot te maak. En kundiges gee agt wenke om jou kind se woordeskat te ontwikkel – dis boustene vir sukses.
Om nog van LiG se puik Christelike inhou te lees, besoek www.lig.co.za.
In 5 kort videoinsetsels word voornemende doopouers blootgestel aan die teologiese begronding vir die kinderdoop, gehelp om in die eerste 1000 dae van hul kindjie se lewe die grootste verskil moontlik te maak en hoe om geloof in hulle huise voor te leef en oor te dra. As ouers die DVD voor die doopkategese kan kyk en bespreek sal die doopkategese saam met die predikant nuwe diepte en sinvolle gesprek moontlik maak.
Brief aan doopouers
Hierdie brief is spesiaal gerig aan julle as ouers, om te help dat julle beter kan verstaan wat by die doop gebeur. Neem, lees sodat die doop van jul kindjie julle met vreugde teenoor God kan vervul, en julle dankbaarheid teenoor Hom laat toeneem.